**Kauniaisten varhaiskasvatuksen arviointiohjelma**

Varhaiskasvatuksen arvioinnin tarkoituksena on turvata varhaiskasvatuslain tarkoituksen toteuttamista ja tukea varhaiskasvatuksen kehittämistä ja edistää lapsen kehityksen, oppimisen ja hyvinvoinnin edellytyksiä. Varhaiskasvatuksen järjestäjän ja tuottajan tulee arvioida antamaansa varhaiskasvatusta sekä osallistua ulkopuoliseen toiminnan arviointiin. Arvioinnin keskeiset tulokset tulee julkistaa. (Varhaiskasvatuslaki 540/2018 24§)

Arviointi on laadullista, systemaattista ja sitä tehdään 2 kertaa vuodessa: 1.12 mennessä (jolloin toimintaan voi vielä tehdä korjausliikkeitä) ja 1.5 mennessä. Arvioinnin tavoitteena on toiminnan jatkuva kehittäminen itsereflektion kautta.

Sähköinen arviointiportaali Valssi otetaan käyttöön vuonna 2023 tai 2024.

Varhaiskasvatuksen johto asettaa vuosittain kolme arvioitavaa indikaattoria. Ryhmä valitsee lisäksi omavalintaisen yhden arvioitavan indikaattorin.

Varhaiskasvatusyksiköiden johtajat tuottavat varhaiskasvatuksen johdolle koosteen johtamansa yksikön arvioinnin tuloksista ja kehittämiskohteista sekä kehittämisen tavoista. Lisäksi kukin varhaiskasvatusyksikkö julkistaa keskeiset arvioinnin tulokset esim. verkkosivuillaan.

|  |  |  |  |  |  |  |  |
| --- | --- | --- | --- | --- | --- | --- | --- |
| PÄIVÄKOTI JA RYHMÄ | | | | PALAUTUSPÄIVÄMÄÄRÄ | | | |
| **2022 - 2023** | INDIKAAT-TORIN NUMERO | INDIKAATTORI (valitaan ja kopioidaan suoraan liitteestä) | KRITEERI ELI ARVIOINTIPERUSTE | ARVIOINTITAPA / TUKIKYSYMYKSIÄ TAI MUU ARVIOINTITYÖKALU | | RYHMÄN TIIMI-PALAVERISSA TÄYTTÄMÄ ARVIOINTI 1 – 4 (1 = ei toteudu lainkaan, 4 = toteutuu täysin) | RYHMÄN TIIMI-PALAVERISSA TÄYTTÄMÄ ARVIOINTI |
| Henkilöstön ja lapsen välinen vuoro-vaikutus |  |  |  |  | |  |  |
| Pedagoginen toiminta ja oppimis-ympäristöt |  |  |  |  | |  |  |
| Vertais-vuoro-vaikutus ja ryhmän ilmapiiri |  |  |  |  | |  |  |
| Henkilöstön keskinäinen vuoro-vaikutus |  |  |  |  | |  |  |
| Henkilöstön ja huoltajien välinen vuoro-vaikutus |  |  |  |  | |  |  |
| Ryhmän itse valitsema indikaattori (1 – 26) |  |  |  |  | |  |  |
| ARVIOINNIN YHTEENVETO (RYHMÄ TÄYTTÄÄ 1.12.2022 mennessä) | | | | | ARVIOINNIN YHTEENVETO (RYHMÄ TÄYTTÄÄ 1.5.2023 mennessä) | | |
| TOIMENPITEET JATKOSSA ARVIOINNIN POHJALTA (RYHMÄ TÄYTTÄÄ 1.12.2022 mennessä) | | | | | TOIMENPITEET JATKOSSA ARVIOINNIN POHJALTA (RYHMÄ TÄYTTÄÄ 1.5.2023 mennessä) | | |

liite

4.2 Varhaiskasvatuksen laadun prosessitekijät ja niitä kuvaavat indikaattorit (KIRJASTA)

**Henkilöstön ja lapsen välinen vuorovaikutus**

Henkilöstön ja lapsen välinen vuorovaikutus

**1.** Vuorovaikutus on myönteistä, välittävää, kannustavaa ja hellää. Henkilöstö sitoutuu lapseen ja lapsiryhmään.

**2.** Henkilöstö on vastavuoroisessa vuorovaikutuksessa lasten kanssa tavalla, joka vastaa lasten kehitystä, kiinnostuksen kohteita sekä oppimisen valmiuksia.

**3.** Henkilöstö toimii sensitiivisesti ja havaitsee lasten aloitteet sekä vastaa niihin lasten osallisuutta ja toimijuutta tukevalla tavalla.

**4.** Henkilöstö käyttää kieltä mahdollisimman rikkaalla ja monipuolisella tavalla lasten ikä- ja kehitystaso huomioiden. Henkilöstö mukauttaa kielenkäyttönsä lapsen kokemusmaailmaan, sanoittaa toimintaa kielellisesti ja innostaa lapsia osallistumaan päivittäiseen kielelliseen vuorovaikutukseen omien edellytystensä ja taitojensa mukaisesti.

**5.** Henkilöstö huomioi ryhmän kaikki lapset ja ymmärtää lasten erilaisia ilmaisun tapoja.

**Pedagoginen suunnittelu, dokumentointi, arviointi ja kehittäminen**

Pedagoginen suunnittelu, dokumentointi, arvioina kehittäminen

**6.** Henkilöstö vastaa opetussuunnitelman mukaisen toiminnan suunnittelusta, dokumentoinnista, arvioinnista ja kehittämisestä lapsen oppimista ja kehitystä tukevalla tavalla.

**7.** Henkilöstö havainnoi ja dokumentoi lasten arkea varhaiskasvatuksessa säännöllisesti ja systemaattisesti ymmärtääkseen lapsen kokemusmaailmaa. Yhdessä lasten kanssa monipuolisin menetelmin tuotettua tietoa hyödynnetään toiminnan suunnittelussa, toteuttamisessa, arvioinnissa ja kehittämisessä.

**Pedagoginen toiminta ja oppimisympäristöt**

Pedagoginen toiminta ja oppimisympäristöt

**8.** Varhaiskasvatuksen toiminta on lapsille merkityksellistä, oppimaan haastavaa sekä innostavaa.

**9.** Henkilöstö ja lapset toteuttavat yhdessä leikkiin, liikkumiseen, taiteisiin ja kulttuuriperintöön perustuvaa monipuolista pedagogista toimintaa, joka tarjoaa lapsille myönteisiä oppimiskokemuksia. Toiminta edistää oppimisen alueiden sekä laaja-alaisen osaamisen mukaisten tavoitteiden toteutumista.

**10.** Lapsen yksilöllisyys huomioidaan niin, että jokainen lapsi oppii tunnistamaan ja löytämään omat vahvuutensa ja kiinnostuksen kohteensa.

**11.** Ruokailutilanteet, lepohetket, siirtymät, pukemistilanteet ja muut perustoiminnot toteutetaan pedagogisesti tavoitteellisena.

**12.** Lapsen yksilöllinen tuen tarve tunnistetaan. Henkilöstö arvioi tuen tarvetta yhdessä huoltajien kanssa ja lapselle järjestään tarvittaessa tarkoituksenmukaista tukea monialaisessa yhteistyössä.

**13.** Henkilöstön ja lasten yhdessä suunnittelema ja rakentama pedagoginen oppimisympäristö kannustaa lapsia leikkimään, liikkumaan, tutkimaan, luomaan ja ilmaisemaan. Oppimisympäristöä arvioidaan ja muokataan säännöllisesti lasten tarpeiden ja mielenkiinnonkohteiden mukaisesti siten, että se haastaa ja innostaa lapsia oppimaan.

**14.** Henkilöstö rakentaa päivittäiset siirtymätilanteet joustaviksi ja johdonmukaisiksi siten, että päivän kokonaisuus muodostuu lapsen hyvinvointia ja oppimista tukevaksi.

**Johtaminen pedagogisen toiminnan tasolla**

Johtaminen pedagogisen toiminnan tasolla

**15.** Varhaiskasvatusyksikön johtaja vastaa yksiköidensä pedagogiikan tavoitteellisesta ja suunnitelmallisesta johtamisesta, arvioinnista ja kehittämisestä sekä henkilöstön työssä oppimisen mahdollistamisesta. Pedagogiikan johtaminen toteutuu varhaiskasvatuksen opettajien tuella ja koko henkilöstöä osallistaen.

**16.** Varhaiskasvatuksen opettajan vastuulla on lapsiryhmän toiminnan suunnittelu, toiminnan tavoitteiden toteutuminen sekä toiminnan arviointi ja kehittäminen. Koko henkilöstö yhdessä suunnittelee, toteuttaa, arvioi ja kehittää pedagogista toimintaa.

Vertaisvuorovaikutus ja ryhmän

**Vertaisvuorovaikutus ja ryhmän ilmapiiri** ilmapiiri

**17.** Henkilöstö rakentaa myönteisen oppimisympäristön lapsille. Ryhmän ilmapiiri on turvallinen, lämmin, oppimaan innostava ja välittävä.

**18.** Henkilöstö ja lapset yhdessä muodostavat oppijoiden yhteisön, jossa kaikkien lasten mielekäs osallistumisen toimintaan toteutuu. Henkilöstö tukee lasten ryhmätoimintaa ohjaten ja esimerkkiä antaen.

**19.** Henkilöstö rakentaa ja ohjaa ryhmän toimintakulttuuria systemaattisesti siten, että se edistää, pitää yllä ja kehittää yhteenkuuluvuutta. Henkilöstö huolehtii siitä, että jokainen lapsi saa kokea olevansa ryhmän jäsen ja tuntee kuuluvansa ryhmään. Henkilöstö tukee lasten monipuolisten kaverisuhteiden muodostumista ja ylläpitämistä.

**20.** Henkilöstö varmistaa, että jokaisella lapsella on hyvä olla varhaiskasvatuksessa. Lapset kokevat tulevansa kuulluksi sekä arvostetuiksi sellaisina kuin ovat.

**21.** Henkilöstö rakentaa ja ylläpitää ryhmässä ilmapiiriä, joka perustuu lasten yksilöllisten erojen sekä erilaisten kulttuurien, uskontojen ja katsomusten arvostamiselle. Henkilöstö tukee lasten monikielisyyttä ryhmässä.

**Henkilöstön keskinäinen vuorovaikutus ja monialainen yhteistyö**

Henkilöstön keskinäinen vuorovaikutus ja monialainen yhteistyö

**22.** Henkilöstö rakentaa luottamukseen, arvostukseen ja kunnioitukseen perustuvaa ammatillista vuorovaikutusta osana varhaiskasvatuksen toimintakulttuuria.

**23.** Varhaiskasvatuksen henkilöstö tunnistaa eri ammattiryhmien ammatilliset velvollisuudet, osaamisen ja vastuut osana varhaiskasvatustyön kokonaisuutta. Henkilöstö hyödyntää erilaista osaamista varhaiskasvatustyössä ja sen kehittämisessä.

**24.** Henkilöstö tunnistaa omat ja yhteistyötahojen ammatilliset vastuut ja osaamisen sekä hyödyntää niitä monialaisessa yhteistyössä.

**Henkilöstön ja huoltajien välinen vuorovaikutus**

Henkilöstön ja huoltajien välinen vuorovaikutus

**25.** Kasvatusyhteistyön lähtökohtana on lapsen ja hänen huoltajiensa arvostaminen sekä avoin, tasavertainen ja luottamuksellinen suhde. Vuorovaikutuksessa näkyy kunnioitus huoltajien tuntemukseen lapsestaan sekä henkilöstön ammatillinen tieto ja osaaminen.

**26.** Huoltajien osallisuus varhaiskasvatuksen suunnitteluun, toimintaan ja arviointiin mahdollistetaan. Erilaisia kasvatusyhteistyön muotoja ja toimintatapoja suunnitellaan yhdessä huoltajien kanssa.